Kapal pengangkut pesawat Admiral Kuznetsov

***Admiral Flota Sovetskogo Soyuza Kuznetsov*** (, (asalnya dinamakan sebagai *Riga*, dinamakan semula *Leonid Brezhnev* kemudian *Tbilisi*) merupakan sebuah kapal pengangkut pesawat (kapal penjajap membawa pesawat berat (TAVKR) di dalam pengelasan Rusia) berkhidmat sebagai kapal armada di dalam Tentera Laut Rusia. Ia pada awalnya ditauliahkan di dalam Tentera Laut Soviet, dan bertujuan untuk menjadi kapal pertama di dalam kelasnya, tetapi kemudian menjadi satu-satunya kapal di dalam kelasnya. ''Varyag'' kapal kedua yang dibina tidak pernah ditauliahkan dan telah dijual kepada Republik Rakyat China oleh Ukraine dengan syarat kapal ini tidak akan sekali-kali akan disiapkan untuk pertempuran. *Kuznetsov* dinamakan sempena Laksamana Armada Kesatuan Soviet Nikolai Gerasimovich Kuznetsov.

## Sejarah
### Aturgerak 2016
Pada awal Julai 2016, laporan media Rusia menyatakan bahawa *Laksamana Kuznetsov*, selepas dibaik pulih akan diaturgerak ke Laut Mediterranean pada bulan Oktober untuk berperanan sebagai pelantar bagi melaksanakan serangan udara di Syria.
Sekiranya laporan ini benar, maka ia merupakan kali pertama sebuah kapal pengangkut pesawat Rusia (atau Soviet) terlibat dalam pertempuran. 

### Operasi selepas Syria
Pada awal bulan Januari 2017, satu pengumuman telah dibuat bahawa *Admiral Kuznetsov* dan kumpulan tempurnya akan diundurkan dari operasi di Syria dan kembali ke Rusia sebagai sebahagian pengecilan penglibatan Rusia di dalam konflik ini. Semasa aturgeraknya di luar pantai Syria, pesawat daripada *Admiral Kuznetsov* telah melakukan 420 kali misi tempur dan menghentam 1,252 buah sasaran. Pada 11 Januari 2017, *Admiral Kuznetsov* telah melakukan latihan ujian tembakan peluru hidup di Laut Mediterranean, berdekatan dengan luar pantai Libya. Kementerian Pertahanan Rusia mengumumkan bahawa pada 11 Januari, *Admiral Kuznetsov* telah dikunjungi oleh pemimpin tentera Libya, Khalifa Haftar yang mana telah mengadakan satu persidangan video dengan Menteri Pertahanan Sergey Shoygu semasa di atas kapal.

Pada 20 Januari, *Admiral Kuznetsov* telah dilihat melintasi Selat Gibraltar dan enam hari kemudian telah diiringi sepanjang Selat Inggeris oleh tiga buah pesawat Eurofighter Typhoon dari Tentera Udara Diraja dan sebuah frigat Type 23 . Ia tiba di Severomorsk pada 9 Februari. Pada 23 Februari 2017, Presiden Putin berkata bahawa aturgerak kapal ini ke Mediterranean telah dilakukan atas inisiatif peribadi beliau. Kapal ini memulakan kerja-kerja penyelenggaraan dan pemodenan pada suku pertama 2017. Ia dijangka akan memanjangkan hayatnya selama 25 tahun lagi.

*Admiral Kuznetsov* dijangka akan menjalani kerja-kerja pemodenan di Loji Pembaikan Kapal ke-35 di Murmansk antara tahun 2020 hingga 2021, bagi menaik taraf loji kuasa dan sistem-sistem elektronik kapal.

Pada 30 Oktober 2018,  *Admiral Kuznetsov* telah mengalami kerosakan kecil apabila dermaga terapung terbesar Rusia, PD-50 karam dan sebuah kren 70-tan telah terhempas ke atas dek Kuznetsov dengan meninggalkan kesan sedalam 5-meter di tengah dek penerbangan. Seorang dilaporkan hilang manakala empat orang mengalami kecederaan semasa dek terapung ini karam di Teluk Kola. *Admiral Kuznetsov* dalam proses meninggalkan dermaga apabila kemalangan ini berlaku. Kos pembaikkan ini dianggarkan sebanyak 70 jutar uble (kira-kira 1 juta dolar) dan tidak menganggu proses penyelenggaraan dan pemodenan kapal.

## Galeri

Image:Russian_aircraft_carrier_Kuznetsov.jpg|*Admiral Kuznetsov*
Image:Kuznetsov 960111-N-9085M-002.jpg|Dua buah pesawat Su-33 'Flanker-D sedang beratur untuk melakukan "lompatan ski".
Image:Su27K (Su33) DD-SD-99-06153.jpg|Sebuah Su-33 di dek penerbangan *Admiral Kuznetsov*.
Image:USS Deyo with Admiral Kuznetsov.jpg|*Admiral Kuznetsov* berlayar di Lautan Mediterranean bersama-sama USS ''Deyo'' pada tahun 1991.

Image:Aircraft carrier Admiral Kuznetsov (in dock).jpg|*Admiral Kuznetsov* semasa limbongan kering.
Image:Кузнецов на рейде.jpg|*Admiral Kuznetsov* di Severomorsk

## Lihat juga
* Senarai kapal pengangkut pesawat
* Senarai kapal pengangkut pesawat Kesatuan Soviet dan Rusia

## Rujukan

## Pautan luar

* Article on GlobalSecurity.org about the Kreml class aircraft carrier.
* General information and images on www.naval-technology.com
* SU-25 at Faqs.org
* Video clip of Su-33 operating on the deck of Kuznetsov
* RIA Novosti article on the Kuznetsov rejoining the Northern Fleet